Nyeste Skilderie af Kiøbenhavn, 1806-05-17
Den nuværende Hertug af Cleve og Berg, Joachim Murat, er født i la Bastide. Han var bestemt til den geistlige Stand, og kom til Toulouse, for der at erhverve sig de fornødne Kundskaber, men hans Lyst til Soldaterstanden tilskyndte ham, at erhverve sig de Færdigheder, der danne Krigeren og bane ham Veien til Hæder. Aldrig saasnart havde han fuldendt sine Studeringer, førend han blev Soldat. Som gemeen Chasseur tjente han en Tidlang i Ardenne Regimentet. Han havde faaet Orlov, og befandt sig netop i sit Hjem, da Revolutionen pludselig brød ud. Den unge Murat, en smuk, velvoxen Mand, tjente i Begyndelsen som Artillerist, under Ludvig den 16des constitutionelle Garde. Men da dette Corps blev opløst og Krigen erklæret, tog han Tjeneste som Underlieutenant blandt Chasseurerne, og blev ansat ved de vestlige Pyrenæers Armee, hvor han udmærkede sig som en god Cavallerie officier. - Da Bonaparte paatog sig Commandoen over Armeen i Jtalien, befandt Murat sig ved samme som Chef for Brigaden, og han stod allerede den Gang i saa stor Ny, at Bonaparte udnævnte ham til sin Adjutant. Han tog Deel i den hele første Krig, og udmærkede sig ved mange Leiligheder ved Tapperhed og Duelighed. - Efter Campo-Formio Freden gik han til Rastadt, hvor Bonaparte havde sendt ham hen i Forveien. Siden blev han sendt til Armeen, i Rom, hvor han endnu befandt sig, da der var Opstand. Han var en af de Generaler, som undertvang Oprørerne i Egnen af denne Stad. Han fulgte derpaa med Bonaparte til Ægypten, og bidrog ikke lidet til de Seire, som de Franske vandt i hine Egne. - Da Tyrkerne vare landede ved Abukir og allerede havde indtaget denne Fæstning, rykkede han frem imod dem, under Bon parte. Han commanderede Avantgarden, og fik Ordre, at erobre en Landsby, som havde en frygtelig Position. Tyrkerne forsvarede sig tappert, men kunde ikke modstaae de Franskes gjentagne Angreb. Murat blev saaret, men de Franske havde allerede seiret. Hans Brigade, sagde Bonaparte, da han forlangte Divisionsgeneralsgraden for ham: har udført hvad der var umueligt. General Murat især bør vi at takke for, at vi vandt Bataillen. - Murat var een af de Officierer, som ledsagede Bonaparte, da han vendte tilbage fra Ægypten. Han medvirkede i Revolutionen af 18 Brumaire. Paa denne mærkværdige Dag commanderes de han i Femhundrederaadets Pallads, og snart derefter blev han af Consulen udnævnt til Commandant over Garden. - Ved Krigens Gjenudbrydelse fik han en Commando ved Armeen i Jtalien. J Spidsen for Cavalleriet trængte han d. 7 Præreal i Varet 8 ind i Verceil, og borttog Magazinerne. Han trængte bestandig mere frem, og den Division, han commanderede, var den første, der ankom ved Mailands Porte. - J Slaget ved Marengo anførte han endeel af Cavalleriet, og bidrog ikke lidet til denne store Dags Hæder. D. 17 Messidor, lod Regjeringen ham overlevere en Hæderssabel, paa hvis Klinge der stod Bataille ved Marengo, commanderet af Over-Consulen. Givet General Murat af Regjeringen. - J Aaret 9 commanderede han Observationsarmeen, og tvang Neapolitanerne, at rømme Engelsburg og Kirkestaten. Paven lod ham indbyde, og modtog ham paa en meget smigrende Maade. - D. 29 Pluvisse undertegnede han Vaabenstilstanden imellem den Franske Republik og Kongen af Neapel. - J Ther midder Maaned fik han Ordre, at sætte Ludvig den 1ste, Jnfant af Spanien, paa Hetruriens Throne.